Nog vier vas na skietery by Kaapstadse stasiedek | Netwerk24
Deur Warda Meyer 26 November 2020 11:21
Die Wes-Kaapse polisie se taxi-taakspan en lede van die Spoorwegpolisie meen die vier wat Dinsdag in hegtenis geneem is, was glo betrokke by die skietery waarin sewe mense, insluitend 'n vrou in 'n rolstoel, gewond is.
Sers Noloyiso Rwexana, Wes-Kaapse polisiewoordvoerder, sê die verdagtes, tussen die ouderdom van 31 en 35, sal Donderdag in die landdroshof in Kaapstad verskyn op aanklagte van poging tot moord.
Die inhegtenisnames volg kort nadat twee verdagtes reeds Maandag kort na die skietvoorval by die stasiedek aangekeer is.
Daar was op dié dag twee taxi-aanvalle in die metropool. Vyf mense is in die ander voorval die aand in Nyanga doodgeskiet en twee is beseer.